ชื่อเรื่อง รายงานผลการใช้เอกสารประกอบการเรียนวิชาวิทยาศาสตร์ เรื่อง พืช โดยการจัด

กระบวนการเรียนรู้แบบสืบเสาะหาความรู้ 5 ขั้นตอน (5E) ของนักเรียนชั้นมัธยมศึกษาปีที่ 1

โรงเรียนวัดศรีวิเทศสังฆาราม

ชื่อผู้วิจัย นางพิทยา อนันต์

ปีการศึกษา 2560

**บทคัดย่อ**

การวิจัยครั้งนี้มีจุดประสงค์ ดังนี้ (1) เพื่อหาประสิทธิภาพของเอกสารประกอบการเรียนรายวิชา ว21101 วิทยาศาสตร์ เรื่อง พืช โดยการจัดกระบวนการเรียนรู้แบบสืบเสาะหาความรู้ 5 ขั้นตอน (5E) สำหรับนักเรียนชั้นมัธยมศึกษาปีที่ 1 โรงเรียนวัดศรีวิเทศสังฆาราม ประสิทธิภาพตามเกณฑ์ 80/80 (2) เพื่อเปรียบเทียบผลสัมฤทธิ์ทางการเรียนก่อนเรียนและหลังเรียน โดยใช้เอกสารประกอบการเรียนรายวิชา ว21101 วิทยาศาสตร์ เรื่อง พืช และ (3) เพื่อศึกษาความพึงพอใจของนักเรียนที่มีต่อการเรียนโดยใช้เอกสารประกอบการเรียนรายวิชา ว21101 วิทยาศาสตร์ เรื่อง พืช โดยการจัดกระบวนการเรียนรู้แบบสืบเสาะหาความรู้ 5 ขั้นตอน (5E) สำหรับนักเรียนชั้นมัธยมศึกษาปีที่ 1 ประชากรและกลุ่มตัวอย่างที่ใช้ในการวิจัยครั้งนี้คือ นักเรียนชั้นมัธยมศึกษาปีที่ 1 จำนวน 30 คน ที่กำลังเรียนในภาคเรียนที่ 1 ปีการศึกษา 2560 โรงเรียน วัดศรีวิเทศสังฆาราม อำเภอสะเดา จังหวัดสงขลา เครื่องมือที่ใช้ในการเก็บรวบรวมข้อมูล ได้แก่ เอกสารประกอบการเรียน แผนการจัดการเรียนรู้ แบบทดสอบวัดผลสัมฤทธิ์ทางการเรียน และแบบสอบถาม ความพึงพอใจ

**ผลการวิจัยพบว่า**

1. เอกสารประกอบการเรียนรายวิชา ว21101 วิทยาศาสตร์ เรื่อง พืช โดยการจัด

กระบวนการเรียนรู้แบบสืบเสาะหาความรู้ 5 ขั้นตอน (5E) สำหรับนักเรียนชั้นมัธยมศึกษาปีที่ 1

มีประสิทธิภาพ 82.69/85.63

2.นักเรียนที่เรียนโดยใช้เอกสารประกอบการเรียนรายวิชา ว21101 วิทยาศาสตร์ เรื่อง พืช

โดยการจัดกระบวนการเรียนรู้แบบสืบเสาะหาความรู้ 5 ขั้นตอน (5E) สำหรับนักเรียนชั้นมัธยมศึกษาปีที่ 1 มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .03

3.นักเรียนชั้นมัธยมศึกษาปีที่ 1 มีความพึงพอใจต่อการจัดกิจกรรมการเรียนการสอนโดยใช้

เอกสารประกอบการเรียนรายวิชา ว21101 วิทยาศาสตร์ เรื่อง พืช โดยการจัดกระบวนการเรียนรู้แบบสืบเสาะหาความรู้ 5 ขั้นตอน (5E) สำหรับนักเรียนชั้นมัธยมศึกษาปีที่ 1 มีคะแนนความพึงพอใจ โดยภาพรวมอยู่ในระดับมากที่สุด